
NACRT ZAKONODAVNE REZOLUCIJE EUROPSKOG PARLAMENTA
o Nacrtu odluke Vijeća o sklapanju, u ime Unije, Sporazuma između Europske unije i Islanda o prijenosu podataka iz evidencije podataka o putnicima (PNR) u svrhu sprečavanja, otkrivanja, istrage i kaznenog progona kaznenih djela terorizma i teških kaznenih djela
(11283/2025 – C10‑0278/2025 – 2025/0156(NLE))
(Suglasnost)
Europski parlament,
–	uzimajući u obzir Nacrt odluke Vijeća (11283/2025),
–	uzimajući u obzir Sporazuma između Europske unije i Islanda o prijenosu podataka iz evidencije podataka o putnicima (PNR) u svrhu sprečavanja, otkrivanja, istrage i kaznenog progona kaznenih djela terorizma i teških kaznenih djela (11284/2025),
–	uzimajući u obzir zahtjev za davanje suglasnosti koji je Vijeće podnijelo u skladu s člankom 16. stavkom 2. i člankom 87. stavkom 2. i člankom 218. stavkom 6. drugim podstavkom točkom (a) Ugovora o funkcioniranju Europske unije (C10‑0278/2025),
–	uzimajući u obzir članak 107. stavke 1. i 4. te članak 117. stavak 7. Poslovnika,
–	uzimajući u obzir preporuku Odbora za građanske slobode, pravosuđe i unutarnje poslove (A10‑0000/2026),
1.	daje suglasnost za sklapanje sporazuma;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Islanda.


[bookmark: _Toc222396817]OBRAZLOŽENJE
Sklapanje sporazuma između Europske unije i Islanda o prijenosu podataka iz evidencije podataka o putnicima (PNR) radi sprečavanja, otkrivanja, istrage i kaznenog progona kaznenih djela terorizma i teških kaznenih djela važan je korak u jačanju međunarodne suradnje u borbi protiv terorizma i teških transnacionalnih kaznenih djela. 

Sporazumom o PNR-u s Islandom omogućit će se prijenos podataka o putnicima koje su zračni prijevoznici prikupili za nacionalna tijela u sigurnosne svrhe. To je važno jer tako nadležna tijela mogu dobiti važne elemente koji im omogućuju otkrivanje sumnjivih obrazaca putovanja i identifikaciju suradnika kriminalaca i terorista, posebno onih koji prije nisu bili poznati tijelima za izvršavanje zakonodavstva. Time će se otkriti terorizam i drugi oblici teških kaznenih djela, kao što su kaznena djela povezana s drogom, trgovina ljudima i seksualno iskorištavanje djece, ali i pomoći u sprečavanju počinjenja takvih kaznenih djela. Obrada podataka iz PNR-a pokazala se učinkovitim alatom za jačanje sigurnosti schengenskog područja jer doprinosi otkrivanju kaznenih djela na vanjskim granicama i omogućuje državama članicama da unutar schengenskog područja primjenjuju pristup koji se temelji na riziku i podacima.

Vrijedi naglasiti da sporazum odražava primjerenu ravnotežu između sigurnosnih potreba i zaštite privatnosti pojedinaca. Njime se utvrđuju jasna pravila kojima se uređuje obrada, pohrana, uporaba i čuvanje podataka iz PNR-a. Uključene su stroge zaštitne mjere kako bi se osiguralo da se podaci upotrebljavaju isključivo u određene svrhe, zadržavaju samo tijekom ograničenih razdoblja i štite od zlouporabe ili neovlaštenog pristupa. Mehanizmi nadzora i prava pojedinaca na pravnu zaštitu dodatno povećavaju transparentnost i odgovornost. To je potvrdio Europski nadzornik za zaštitu podataka, koji je izdao pozitivno mišljenje u kojem je zaključio da sporazum sadržava potrebne zaštitne mjere kako bi bio u skladu s pravnim okvirom EU-a o zaštiti podataka. 

Zaključno, sporazum o PNR-u s Islandom dokaz je zajedničkog priznanja da suvremeni sigurnosni izazovi zahtijevaju koordinirana, prekogranična rješenja. Kombiniranjem poboljšane razmjene informacija s čvrstim jamstvima za zaštitu podataka sporazum doprinosi sigurnijim međunarodnim putovanjima uz istodobno poštovanje vladavine prava i temeljnih prava.

Jačanje međunarodne suradnje u području izvršavanja zakonodavstva, posebno djelotvornom i pravodobnom razmjenom informacija, ključno je za odgovor na složene i promjenjive prijetnje koje predstavljaju terorizam i teška transnacionalna kaznena djela, a time i za poboljšanje sigurnosti i zaštite naših građana. Zbog toga je važno da Europski parlament da suglasnost Vijeću za sklapanje tog sporazuma.

<FootprintIntro>Izvjestitelj izjavljuje, pod svojom isključivom odgovornošću, da u svoje izvješće nije uključio nikakve informacije predstavnika interesnih skupina obuhvaćenih područjem primjene Međuinstitucijskog sporazuma o obveznom registru transparentnosti[footnoteRef:1] ili predstavnika javnih tijela trećih zemalja, uključujući njihove diplomatske misije i veleposlanstva, koje treba navesti u ovome Prilogu u skladu s člankom 8. Priloga I. Poslovniku.</FootprintIntro> [1:  Međuinstitucijski sporazum od 20. svibnja 2021. Europskog parlamenta, Vijeća Europske unije i Europske komisije o obveznom registru transparentnosti (SL L 207, 11.6.2021., str. 1., ELI: http://data.europa.eu/eli/agree_interinstit/2021/611/oj).] 

